Diari Oficial de la Generalitat Valenciana


Sumari del DOGV 5732, del 01-04-2008 (2008/3634)

Informació pública del Pla General del Palomar i suspensió de llicències.
-------------------------------------------------------------------------

### Dades del document

Número de DOGV
:   5732

Data del DOGV
:   01-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3634


Data del document
:   14-03-2008

Organisme emissor
:   Ajuntament del Palomar

Tipus de document
:   Informació Pública

Descriptors 

:   * Palomar, el
    * administració local
    * pla d'urbanisme

Informació pública del Pla General del Palomar i suspensió de llicències. [2008/3634]  
L'Ajuntament en Ple, en sessió celebrada el dia 13 de març de 2008, ha adoptat l'acord següent:  
«Primer  
Sotmetre a informació pública el Pla General d'Ordenació Urbana del Palomar, junt amb tota la documentació que l'integra, estudi de paisatge, informe de sostenibilitat ambiental, catàlegs de béns i espais protegits i ordenances, de conformitat amb els articles 83.2.a de la Llei 16/2005, de 30 de desembre, de la Generalitat, Urbanística Valenciana (LUV), articles 10 i 16 de la Llei 9/2006, de 28 d'abril, sobre Avaluació d'Efectes de Determinats Plans i Programes en el Medi Ambient, i l'article 45 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, per un període de dos mesos, per mitjà d'anunci al Diari Oficial de la Comunitat Valenciana i en un diari no oficial d'àmplia difusió en la localitat, inserint l'anunci al tauler d'edictes de l'Ajuntament.  
Durant este termini el projecte diligenciat del pla es trobarà depositat per a la seua consulta pública en l'Ajuntament.  
Segon  
Procedir, d'acord amb el que disposa l'article 83.2.b, c i d de la Llei Urbanística Valenciana, a requerir informes de les administracions exigides per la seua legislació reguladora, així com a les empreses que gestionen o exploten infraestructures de servicis declarats essencials o d'utilitat pública i el corresponent dictamen de cada un dels municipis limítrofs, per mitjà de la remissió d'una còpia digitalitzada de la documentació pertinent. La falta d'emissió dels informes o dictàmens en el termini d'un mes no interromprà la tramitació de l'expedient.  
Tercer  
De conformitat amb el que disposen els articles 101.2 i 103 de la Llei Urbanística Valenciana, queden suspeses les llicències d'activitat, parcel'lació de terrenys, qualificació i demolició en aquelles àrees del territori objecte del Pla General d'Ordenació Urbana exposat al públic on les noves determinacions del qual suposen modificacions del règim urbanístic vigent.   
Quart  
Conclosos els tràmits anteriors i resoltes les al'legacions formulades, l'Ajuntament resoldrà sobre la seua aprovació provisional, amb introducció de les rectificacions i el remetrà a la conselleria competent en urbanisme i interessarà la seua aprovació definitiva.  
Quint  
Facultar l'Alcaldia Presidència perquè realitze totes les actuacions que siguen necessàries per a la correcta tramitació i execució de l'expedient.»  
La documentació que se sotmet a exposició pública durant el termini de dos mesos, a comptar de l'endemà de la publicació del present acord en els diaris corresponents, podrà consultar-se en les dependències de l'Ajuntament, plaça de la Constitució, número 6, en horari de 10.00 a 14.00 hores, de dilluns a divendres. Les consultes per a l'aclariment de dubtes, conceptes i altres qüestions amb l'equip redactor, es portaran a termini en les mateixes dependències de l'Ajuntament, els dimecres de 17.30 a 19.00 hores.  
El Palomar, 14 de març de 2008.- L'alcalde: Jordi Vila Vila.